Motî:bouxhî djus - Wikipedia

# Motî:bouxhî djus

### Èn årtike di Wikipedia.

bouxhî djus (codjowaedje) [vierbire a spitron, a coplemint]

1. rinde foirt malåde (des djins, des biesses), tot cåzant d' on må. Li pesse, Ås pôvès biesses, livréve li guere; S' ele ni morént nén totes, totes estént bouxheyes djus (P.H. Thomsin). F. frapper, atteindre. >> esse bouxhî djus: a) esse coûtchî, malåde. b) esse coûtchî sol costé, tot djåzant d' on tchvå, d' ene vatche. F. être sur le flanc, en décubitus latéral.

2. fé toumer tot distrujhant. I fårè bouxhî ç' meur la djus. E 1983, li Walonreye esteut å fén mitan di rascråwes k' ont bén manké del bouxhî djus (afitcha pol tuzance walone). F. abattre, détruire, mettre à bas.

3. fé toumer d' on plin côp. F. abattre. >> bouxhî on martchî djus: si mete d' acoird (tot s' bouxhant dins les mwins). On côp ki l' martchî aveut yeu stî bouxhî djus (inte li cinsî et l' fåtcheu), li fåtcheu ribatéve si få (G. Michel). F. conclure (un marché, un arrangement, un accord). >> Vos l' bouxhrîz djus avou on doet: dijhêye po s' fote d' on flåwe.

Etimolodjeye viebe "bouxhî", spitron "djus".

| bouxhe-tot-djus [o.f.n.] li ci (cene) ki distrût tot. On dit eto : dåre-tot-djus, sipeye-tot. >> roter come on bouxhe-tot-djus: fé l' foirt tot rotant. Li ptit sôdård rotéve come on bouxhe-tot-djus, neyî dzo s' vete et pezante cawe d' aronde (J.D. Boussart).

Prin del pådje «http://wa.wikipedia.org../../../b/o/u/Mot%C3%AE%7Ebouxh%C3%AE_djus.html»

##### Views

- Årtike
- Copene
- Modêye d' asteure

##### Cweri